|  |
| --- |
|  |

**I Z M J E N A J A V N O G P O Z I V A**

za prikupljanje projektnih ideja i prijedloga

za bazu projekata Grada Pleternice

Grad Pleternica u suradnji s Poduzetničkim centrom Pleternica d.o.o. izradio je strateški dokument lokalnog razvoja – „Strategiju razvoja Grada Pleternice 2014. – 2020. godine“. Svrha izrade strateškog dokumenta je ažuriranje stanja na području Grada Pleternice, analizira postojećih projekata te postavljanje i ostvarenje vizije za navedeno razdoblje. Definirani ciljevi, prioriteti i mjere za ostvarenje vizije imaju konačni cilj podići razinu ekonomske moći, kvalitetu življenja i ostvarenje zadovoljstva građana.

Cilj ovog poziva je identificirati i **prikupiti sve nove projektne ideje i prijedloge** koji će pomoći u ostvarivanju strateških ciljeva razvoja Grada Pleternice Prikupljene ideje i prijedlozi služit će ažuriranju postojeće baze projekata koja će biti osnova za kandidiranje programa za sufinanciranje i provedbu.

Javni poziv se odnosi na fizičke osobe (obrti, obiteljska poljoprivredna gospodarstva – OPG i dr.) i pravne osobe (javna poduzeća, trgovačka društva, ustanove, udruge, zadruge, poljoprivredna gospodarstva – PG), a mogu se prijaviti svi projekti i projektne ideje bez teritorijalnih i sektorskih ograničenja. Prednost će imati projekti koji izravno pridonose ostvarenju ciljeva, prioriteta i mjera utvrđenih Strategijom.

Slijedom navedenog, uvrštenje pristiglih projekata u bazu i mrežu projekata Strategije gospodarskog razvoja Grada Pleternice, a potom i Županijsku razvojnu strategiju predstavlja polazište za njihovo kandidiranje za financiranje putem:

-        programa pretpristupnih fondova EU,

-        Strukturnih fondova i kohezijskih fondova EU,

-        drugih međunarodnih institucija,

-        programa institucija RH,

-        županijskih programa,

-        gradskih programa te

-        drugih izvora.

Projektne ideje i prijedlozi moraju biti podneseni u papirnatom ili elektronskom obliku na propisanom obrascu za prijavu projekata, a mogu se slati putem e-pošte: grad@pleternica.hr ili na sljedeću adresu: **Grad Pleternica**

 **Ivana Šveara 2, 34310 Pleternica**

uz napomenu "Poziv na prijavu projekata za bazu projekata Grada Pleternice".

**Rok za prijavu: 30. lipnja 2018. godine.**

Poziv na iskazivanje interesa za prijavljivanje projektnih ideja i prijedloga za bazu projekata Grada Pleternice objavljivat će periodično, a sve potrebne informacije moguće je dobiti u Gradu Pleternici ili Poduzetničkom centru Pleternica d.o.o., na broj telefona (034) 251-046.